Sales Tax in the U.S.

გაყიდვის გადასახადი აშშ-ში  
Dali Khokhobashvili, EA

September 18, 2019

გაყიდვის გადასახადი აშშ-ში  
გაყიდვის გადასახადი-Sales tax ეკისრება საბოლოო მომხმარებელს ზოგიერთ საცალო პროდუქტის შესყიდვისას.  
Sales tax შეგროვება აშშ-ში შტატების საგადასახადო სააგენტოების (და არა ფედერალურის) პრეროგატივაა და ბიზნესის მფლობელებისგან გროვდება კვარტალურად. გაყიდვის გადასახადით შეგროვებული თანხებს შტატებივე ხარჯავენ.  
ბიზნესის მფლობელები არიან Sales tax შემგტოვებელი აგენტები სახელმწიფოსთვის და მათ ეკისრებათ გარკვეულ პროდუქტზე დაამატონ გაყიდვის გადასახადი, და შეგროვებული თანხა პატიოსნად გადაუხადონ სახელმწიფოს. ასე რომ Sales tax არ არის ბიზნესის გადასახადი, რომელსაც ბიძნესის მფლობელი იხდის საკუთარი ჯიბიდან (ბიზნესიდან) არამედ აგროვებს მომხმარებლებისგან და უგზავნის სახელმწიფოს. ამგვარ თანხებს, რაც ითვლება რომ მომხმარებლის ჯიბიდან გადაიხდება ბიუჯეტში, სახელმწიფო ნდობის თანხებს (trust funds) უწოდებს და განსაკუთრებული სიმკაცრით რეგულირდება არგადახდა-დაგვიანებით გადახდის შემთხვევაში. გაყიდვის გადასახადი გამოითვლება შემოსული თანხიდან და არაფერი არ აქვს საერთო ხარჯებთან. ბიზნესი, რომელიც წაგებაზე მუშაობს, გაყიდვის გადასახადს მაინც იხდის თუ შეაგროვა.  
ბიზნესის დარეგისტრირებისთანავე, თუ თქვენ აპირებთ გიდვა-გაყიდვას, ან დაბეგვრადი მომსახურების გაწევას, უნდა დარეგისტრირდეთ შტატის საგადსახადო სააგენტოებთან როგორც გადასახადის გადამხდელი. ბიზნესის რეგისტრაცია ამ პროცესს არ შეიცავს და ეს დამატებითი საფეხურია. როგორც წესი ბითუმად მოვაჭრე ბიზნესებს,ასევე პროფესიონალური მომსახურების ბიზნესებს (ადვოკატი, აუდიტი, ფინანსისტი, სამედიცინო ოფისი) ეს არ სჭირდებათ,რადგან ისინი არ აგროვებენ გაყიდვის გადასახადს მომხმარებლისგან, მათი საქმიანობა არ იბეგრება. უბერის და სხვა ტაქსი-ლიმუზინის კოპანიების მძღოლების შემთხვევაში, უბერი თვითონ აგროვებს და იხდის, ამიტომ ეს მძღოლების მოვალეობა არ არის.  
აუცილებლად გადახედეთ იმ შტატის რეგულაციებს, სადაც ბიზნესი გაქვთ, და გაარკვიეთ გევალებათ თუ არა გადასახადის შეგროვება ამა თუ იმ პროდუქტზე თუ მომსახურებაზე. არის განსხვავებები შტატიდან შტატში, მაგალითად, სილამაზის სალონის მომსახურება ნიუ ჯერსის შტატში არ იბეგრება, მაშინ როცა ის ნიუ იორკში იბეგრება. უშუალოდ ნიუ იორკის შტატშივე სხვადასხვა ქაუნთიებში სხვადასხვა ტარიფია ამა თუ იმ საქონელზე. ყველაზე მაღალი ტარიფი ნიუ იორკ სიტიშია (8,875,%) რადგან შტატის და სიტის ტარიფები ერთიანდება. ზოგიერთი მომსახურება, მაგალითად პარკინგი კიდევ უფრო მაღალი ტარიფით იბეგრება.  
ალკოჰოლურ და თამბაქოს პროდუქტებზე ყველა შტატში გარდა გაყიდვის გადასახადისა არის ასევე სააქციზო გადასახადი დაწესებული, რომელიც ინვენტორის შესყიდვისთანავე გადაიხდება საცალოდ მოვაჭრეს მიერ და მკაცრად რეგულირდება. ხშირად სააქციზო და გაყუდვის გადასახადს ერთმანეთში ურევენ, მაგრამ ორი სხვადასხვა გადასახადია, რაც გაყიდულ საქონელზე წესდება. საბოლოო ჯამში ორივე გადასახადს საბოლოო მომხმარებელი იხდის.  
ზოგიერთ შტატში გაყიდვის გადასახადი არ არის, მაგალითად: ალიასკა, დელავერა, მონტანა, ორეგონი და ნიუ ჰემპშირი.  
ასევე ბევრ შტატში გაყიდვის გადასახადი ძალიან დაბალია, მაგალითად: კოლორადო-2,9%  
ყველაზე მაღალი ტარიფი აქვს კალიფორნიას (ლონგ ბიჩ )-10,25% ტენისის -9,47% და ლუიზიანას შტატებს-9,45%.  
უმეტესად აშშ-ში კვების ძირითადი პროდუქტები არ იბეგრება გაყიდვის გადასახადით, მაშინ როცა საკვები და წყალიც კი რესტორნებში, როცა ის მომსახურებასთან ერთიანდება, უკვე იბეგრება გაყიდვის გადასახადით. ასე რომ წყალი არ იბეგრება მაღაზიაში, მაგრამ იბეგრება რესტორანში.

[https://turbotax.intuit.com/…/cities-with-the-hig…/L1E8wY4oL](https://turbotax.intuit.com/tax-tips/fun-facts/cities-with-the-highest-and-lowest-taxes/L1E8wY4oL?fbclid=IwAR0IKmc9WMduMM6hTfmDyW36Q3oDSLJSeXsM8ipjxNM99cJmmbWLubeUxzY)  
[https://investinganswers.com/dictionary/s/sales-tax](https://l.facebook.com/l.php?u=https%3A%2F%2Finvestinganswers.com%2Fdictionary%2Fs%2Fsales-tax%3Ffbclid%3DIwAR0uF_gbj7CQ1NcoOA4z8AANcM0-GnIVF0CCjdkeZu3BObrdghqwYQhJJmc&h=AT0GzH3GilxsOvsGjP-NqGUpJELGvoYAGSiVoWCugVavugkjBrHyXn_xyaFj-zbKIU8g0xptq9R5ZqOBbsFght-2FAxCxf5tl6jfhTCcQgpUhB2BAj7q2BNazwCPUhUapz1Vabg--Txe9zLKrSIoWdS1YKtNyHXnuQGgxyo)

Dali Khokhobashvili, EA